《送韩八太祝归京师求医》
宋代·梅尧臣

少年絜而腴，茸茸颔有须。
冒热跨马去，去去天王都。
借问去何谓，就医将疾驱。
客曰实诳我，健壮其非夫。
敢告固不绐，但怪所见愚。
瘠者未必病，病者未必癯。
天马不著肉，日走万里途。
山熊岂无膏，养体唯恐痡。
滞结在於内，安得形肌肤。
厥貌虽美好，厥灰勿须臾。
疗之欲其渐，炽之非爱躯。
此行不饮别，安得持酒壶。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。